Tina-saken

Drapet på Tina Jørgensen, også kalt Tina-saken eller Jørgensen-saken, er en uoppklart norsk drapssak på 20 år gamle Tina Jørgensen. Hun forsvant natt til 24. september 2000 i Stavanger og ble funnet drept én måned senere i en dreneringskum ved Bore kirke på Jæren.
Saken
Politiet hadde gått ut med fantomtegninger av en mann i skinnjakke og dongeribukser som, ifølge vitnebeskrivelser, skal ha snakket med Tina ikke lenge før hun forsvant.

Det ble utlovet dusør på  kroner for tips som ville føre frem til en domfellelse.

Den 16. september 2015 ble en 36 år gammel mann mistenkt for å ha utført eller medvirket til drapet, pågrepet i sin bopel i Vest-Agder. Det var fire siktede i saken, som var barndomsvenner.

Alle de fire siktede ble løslatt den 9. oktober 2015.

I oktober 2016, etter en anmodning fra politimester i Rogaland, Hans Vik, startet «cold case»-seksjonen av Kripos en gjennomgang av saken. I en pressekonferanse 26. april 2016 kunngjorde Kripos at de anbefaler gjenopptakelse av etterforskningen, men i «et begrenset omfang». Det ble også rettet kritikk mot politiets etterforskning i startfasen av saken og deres behandling av bevis.

I 2017 gav Erlend Frafjord ut boken «Da Tina ble drept». 

Den 3. september 2021 kunngjorde politiet at de hadde mistenkt en mann i 50-årene for drapet på Tina Jørgensen. Mannen ble også siktet for drapet på Birgitte Tengs i 1995. Den 5. desember 2023 ble han imidlertid frifunnet for drapet på Tengs av Gulating lagmannsrett. 

Høsten 2023 publiserte TV2 dokumentaren «Tina – Jakten på en drapsmann». Journalist Erlend Frafjord, som i 2017 gav ut bok om saken, mener dokumentaren «utelater viktige opplysninger». 

 Referanser 

 Eksterne lenker 
 aftenbladet.no  - Hva skjedde med Tina Jørgensen? Besøkt 26.09.2013.
 tv2.no - Politiet har gått ut med ny fantomtegning. Besøkt 26.09.2013
 uoppklart.no Besøkt 26.09.2013
 aftenbladet.no - Forfatter av Tina-bok mener det er hull i den nye teorien. Besøkt 6.10.2024

Kategori:Norske kriminalsaker
Kategori:Uløste drapssaker i Norge
Kategori:2000 i Norge
Kategori:Drap